Բորխա Իգլեսիաս

**Բորխա Իգլեսիաս** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Ռեալ Բետիսի կազմում։ Խաղում է կենտրոնական հարձակվողի դիրքում։

## Ակումբային կարիերա
### Վաղ կարիերա
Իգլեսիասը հանդես է եկել Վալենսիայի, Դեպորտիվո Ռոդայի և Վիլյառեալի ակադեմիաներում։ 2013 թվականի հուլիսի 9-ին նա տեղափոխվեց Սելտա Վիգո՝ միանալով ակումբի երկրորդ թիմին։ Առաջին հանդիպումը Սեգունդա Դիվիզիոն B-ում անցկացրեց օգոստոսի 25-ին՝ թիմի մեկնարկային կազմում խաղադաշտ դուրս գալով Լոգրոնյեսի դեմ խաղում։ Իր պրոֆեսիոնալ դեբյուտը նշեց 2015 թվականի հունվարի 3-ին՝ փոխարինելով Սանտի Մինային Սևիլյայի դեմ խաղում։ Սելտա Վիգո B-ի կազմում Իգլեսիասը դարձավ 75 գոլի հեղինակ անցկացրած 146 հանդիպումներում՝ դառնալով երկրորդ թիմի պատմության լավագույն ռմբարկուն։

2017 թվականի հուլիսի 6-ին Իգլեսիասը 1 տարվա վարձավճարով միացավ Ռեալ Սարագոսային։ Իր դեբյուտը ակումբի կազմում նշեց օգոստոսի 18-ին՝ Տեներիֆեի դեմ խաղում։ Իր առաջին գոլը պրոֆեսիոնալ դիվիզիոններում խփեց օգոստոսի 27-ին՝ Գրանադայի դեմ խաղում։ Սեպտեմբերի 3-ին Իգլեսիասը դուբլ ձևակերպեց Կորդովայի դեմ խաղում՝ օգնելով իր թիմին հաղթել 2-0 հաշվով։ Սեպտեմբերի 24-ին նա հեռացվեց խաղադաշտից Խիմնաստիկ Տառագոնայի դեմ խաղում՝ ստանալով երկրորդ դեղին քարտը հանդիպման 45-րդ րոպեին։ Հոկտեմբերին Իգլեսիասը ճանաչվեց Սեգունդա Դիվիզիոնի ամսվա լավագույն ֆուտբոլիստ։ Դեկտեմբերի 19-ին իսպանացին դուբլի հեղինակ դարձավ Ռեալ Վալյադոլիդի դեմ խաղում։ 2018 թվականի մարտի 17-ին Իգլեսիասը 2 գոլ խփեց Օսասունայի դեմ խաղում՝ 2-1 հաշվով հաղթանակ պարգևելով Սարագոսային։ Մարտի 31-ին նա խփեց Կուլտուրալ Լեոնեսայի դեմ հանդիպման միակ գնդակը։ Մայիսի 5-ին Իգլեսիասը դուբլի հեղինակ դարձավ Սպորտինգ Խիխոնի դեմ խաղում։ Մայիսի 27-ին իսպանացին հեթ-տրիկ ձևակերպեց Ռեալ Վալյադոլիդի դեմ խաղում, իսկ հանդիպումն ավարտվեց 3-2 հաշվով։ Սարագոսայի կազմում Իգլեսիասը անցկացրեց 43 հանդիպում՝ դառնալով 23 գոլի և 6 գոլային փոխանցման հեղինակ։

### Էսպանյոլ
2018 թվականի հուլիսի 9-ին Իգլեսիասը 4 տարվա պայմանագիր կնքեց Էսպանյոլի հետ։ Ակումբը նրա համար վճարեց 10 միլիոն եվրո։ Իր դեբյուտը նշեց օգոստոսի 18-ին՝ թիմի մեկնարկային կազմում խաղադաշտ դուրս գալով Սելտա Վիգոյի դեմ խաղում։ Լա Լիգայում իր առաջին գոլը խփեց օգոստոսի 26-ին՝ Վալենսիայի դեմ խաղում։ Հոկտեմբերի 21-ին Իգլեսիասը դուբլ ձևակերպեց Հուեսկայի դեմ խաղում՝ օգնելով իր թիմին հաղթել 2-0 հաշվով։ Նոյեմբերի 5-ին իսպանացին խփեց Ատլետիկ Բիլբաոյի դեմ հանդիպման միակ գնդակը՝ 1-0 հաշվով հաղթանակ պարգևելով Էսպանյոլին։ 2019 թվականի հունվարի 4-ին նա գոլի հեղինակ դարձավ Լեգանեսի դեմ խաղում, իսկ հանդիպումն ավարտվեց 1-0 հաշվով։ Հունվարի 17-ին Իգլեսիասը դուբլի հեղինակ դարձավ Իսպանիայի գավաթի Վիլյառեալի դեմ խաղում։ Մայիսի 4-ին իսպանացին 2 գոլ խփեց Ատլետիկո Մադրիդի դեմ խաղում։ Մայիսի 12-ին Իգլեսիասը դուբլ ձևակերպեց Լեգանեսի դեմ խաղում։ Ամռանը նա 3 գոլի և գոլային փոխանցման հեղինակ դարձավ Եվրոպայի Լիգայի որակավորման երկրորդ փուլի Ստյարնանի դեմ խաղերում՝ օգնելով իր թիմին անցնել հաջորդ փուլ։ Էսպանյոլի կազմում Իգլեսիասը անցկացրեց 46 հանդիպում՝ դառնալով 23 գոլի և 4 գոլային փոխանցման հեղինակ։

### Ռեալ Բետիս
2019 թվականի օգոստոսի 14-ին Իգլեսիասը 28 միլիոն եվրոյի դիմաց տեղափոխվեց Ռեալ Բետիս։ Նա ակումբի հետ կնքեց 5 տարվա պայմանագիր։ Իր դեբյուտը նշեց օգոստոսի 18-ին՝ թիմի մեկնարկային կազմում խաղադաշտ դուրս գալով Վալյադոլիդի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 28-ի դրությամբ*

## Ծանոթագրություններ

## Արտաքին հղումներ
* Իգլեսիասի պաշտոնական կայքը
* Իգլեսիասի պաշտոնական Տվիտերի էջը
* Իգլեսիասի պաշտոնական Ինստագրամի էջը
* Իգլեսիասը transfermarkt-ում
* Իգլեսիասը soccerbase.com-ում
* Իգլեսիասը WhoScored.com կայքում
* Իգլեսիասը Էսպանյոլի պաշտոնական կայքում 
* Իգլեսիասը ՈՒԵՖԱ-ի պաշտոնական կայքում

Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Բետիսի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Սելտա Վիգոյի ֆուտբոլիստներ
Կատեգորիա:Տղամարդկանց ֆուտբոլի հարձակվողներ